Σπήλαιο της Αρκούδας (Κλέτνο)

Το Σπήλαιο της Αρκούδας στο Κλέτνο (πολωνικά: Jaskinia Niedźwiedzia w Kletnie) είναι το μεγαλύτερο σπήλαιο στα Όρη Σνιέζνικ, τα οποία αποτελούν μέρος των ευρύτερων Σουδητικών Όρεων. Ανακαλύφθηκε το 1966, κοντά στο χωριό Κλέτνο στην Πολωνία. Φημίζεται για τις πολλές ανασκαφικές ανακαλύψεις της αρκούδας των σπηλαίων (Ursus spelaeus).

Ιστορία 
Τα πρώτα 200 μέτρα του σπηλαίου ανακαλύφθηκαν τον Οκτώβριο του 1966 κατά τη διαδικασία εξόρυξης στο νεοσύστατο λατομείο Κλέτνο III. Το 1967, ανακαλύφθηκαν νέοι διάδρομοι, συμπεριλαμβανομένων των μεσαίων τμημάτων Sale pałacowe (μεταφρασμένα ως Αίθουσες του παλατιού), και τον Ιανουάριο του 1972 ανακαλύφθηκαν τα χαμηλότερα τμήματα. Τα νέα μέρη του σπηλαίου αποκαλύφθηκαν τα έτη 2014 έως 2015. Συνολικά, το σπήλαιο έχει μήκος πάνω από 2 χιλιόμετρα και είναι αυτή τη στιγμή το μεγαλύτερο σπήλαιο στα Σουδητικά Όρη.

Γεωγραφία 
Το σπήλαιο βρίσκεται στη δεξιά πλευρά της κοιλάδας του ρέματος Κλεσνίτσα (Kleśnica) στα Όρη Σνιέζνικ, μέρος των Σουδητικών Όρεων. Το σπήλαιο βρίσκεται στα 790 μ. υψόμετρο στο βουνό Γκούρα Στρόμα (1.166,8 μ.).

Απολιθώματα ζώων 
Μέσα στο σπήλαιο βρέθηκε πλούσιο οστέινο υλικό από ζώα του Πλειστόκαινου, κυρίως θηλαστικά, όπως καφέ αρκούδα, λιοντάρι των σπηλαίων, ύαινα, γκρίζος λύκος, αγριόχοιρος και άλλα. Ανάμεσα στο οστέινο υλικό κυρίαρχα ήταν τα οστά της αρκούδας των σπηλαίων, τα οποία αποτελούσαν σχεδόν το 90% των ανασκαφών.

Εικόνες

Παραπομπές

Βιβλιογραφία 
 Praca Zbiorowa, «Jaskinia Niedźwiedzia w Kletnie. Badanie i udostępnianie», Πολωνική Ακαδημία Επιστημών, Ossolineum, Βρότσουαφ 1989, . (πολωνικά), με αγγλική περίληψη.
 Jaskinie Sudetów praca zbiorowa pod red. Μαριάνα Πουλίνι, Πολωνική Εταιρεία Φίλων των Επιστημών της Γης, Βαρσοβία 1996,  (πολωνικά).
 Jaskinia Niedźwiedzia w Kletnie. 40 lat eksploracji, badań, ochrony i turystyki praca zbiorowa pod red. Βόιτσεχ Τσιεζκόφσκι, Wydawnictwo "Maria", Βρότσουαφ-Κλέτνο 2006,  (πολωνικά).

Εξωτερικοί σύνδεσμοι 

 Επίσημος ιστότοπος του σπηλαίου. (αγγλικά)

Ασβεστολιθικά σπήλαια
Σπήλαια στην Πολωνία
Επισκέψιμα σπήλαια
Αξιοθέατα στο Βοεβοδάτο Κάτω Σιλεσίας
Πόβιατ Κουόντζκο
Γεωγραφικοί σχηματισμοί του Βοεβοδάτου Κάτω Σιλεσίας